b"\n_START_ARTICLE_\nCapella de la Sagrada Fam\xc3\xadlia (Santa Eul\xc3\xa0lia de Riuprimer)\n_START_SECTION_\nDescripci\xc3\xb3\n_START_PARAGRAPH_\nEdifici religi\xc3\xb3s. Capella de nau \xc3\xbanica amb l'absis poligonal. L'interior \xc3\xa9s cobert amb volta de can\xc3\xb3 rebaixada i decorada amb motllures de guix i policromada a partir de les impostes de l'arc i tamb\xc3\xa9 l'absis. A l'interior s'hi conserva un retaule._NEWLINE_\xc3\x89s coberta a dues vessants i al davant s'hi forma un portal d'arc de mig punt i un petit atri. Al damunt hi ha un \xc3\xb2cul emmarcat amb pedra picada. Al damunt hi ha un campanaret d'espadanya._NEWLINE_\xc3\x89s constru\xc3\xafda amb pedra i fusta i arrebossada al damunt. Es troba a pocs metres de la casa.\n_START_SECTION_\nHist\xc3\xb2ria\n_START_PARAGRAPH_\nLa capella de Torrents dedicada a la Sagrada Fam\xc3\xadlia fou edificada amb motiu de qu\xc3\xa8 el bisbe de Vic hi passava els estius i calia que tingu\xc3\xa9s una esgl\xc3\xa9sia on poder celebrar missa._NEWLINE_La feu construir Ant\xc3\xb2nia Rius Bofill, Vda. De Gen\xc3\xads, vers l'any 1952 i pertany a la parr\xc3\xb2quia de Sant Eul\xc3\xa0lia de Riuprimer"